નવા કમ્પ્યુટર એકપણ શાળામાં આપવામાં આવ્યા નથી છતાં શાળાની, બાળકોની, શિક્ષકોની, શાળામાં ચાલતા વિવિધ કાર્યક્રમોની માહિતી ઓનલાઈન કરવી, એકમ કસોટી કે જે દર શનિવારે લેવામાં આવે છે, રવિવારે રજા હોય, સોમથી શુક્રવાર સુધીમાં શિક્ષકો પોતાના ચાલીસથી પચાસ વિદ્યાર્થીઓની એકમ કસોટી ચકાસવી, વિદ્યાર્થીઓની શબ્દેશબ્દની ભૂલમાં રાઉન્ડ કરવા અને સાચો શબ્દે શબ્દ લખવો, સાચું વાક્ય લખવું એ પણ અધ્યયન નિષ્પતિ પ્રમાણે ઉપચારાત્મક શિક્ષણ કરાવવું વળી પાછી પુન: કસોટી લેવી, વાલીઓની સહી કરાવવા માટે એકમ કસોટી બુક ઘરે આપવી આ બધું શિક્ષક કરે ત્યાં પાછો શનિવાર આવી જાય, આમાં શિક્ષક ભણાવે ક્યારે એ યક્ષ પ્રશ્ન છે અને ઉપરી અધિકારીઓ આવે ત્યારે એકમ કસોટીના આધારે જ શાળાનું અને શિક્ષકનું મૂલ્યાંકન કરે છે.